
illuſtriſſime, et artem medicam ama atque 
fove, quae te patriae diu incolumem, et hu- 

DISSERTATIO MEDICA 
INAUGURALIS, 


De 1is quae Medico ad artem bene exercens 
dam adeſſe debent. 


2 UM pro more laudabili Academiae Edinenſis, ubi per 
annos aliquot, ſub clariſſimis Profeſſoribus, et ſumma 
eum dulcedine medicinae operam dedi, ſpecimen di- 
ligentiae meae in publicum emittere coactus ſim; ſummos in 
medicina honores ambienti, et munus graviſſimum medici in- 
greſſuro, nullam materiam magis convenire putavi, quam fi 


ante meos oculos aliqualcim carum rerum ideam proponere co- 
narer, quae medico ad artem bene exercendam adeſſe debent : 


quo, artis medicae meorumque defectuum magnitudine com- 
motus, ad maximam diligentiam ſtimularer. 

Primum autem omnium ſcire licet, medicum naſcendi felt 
citate ad id factum eſſe oportere ; dein idonea inſtitutione in o- 
mnibus iis cognitionibus probe verſatum eſſe debere, quae ad 
medicum abſolvendum faciunt: ideoque in duas partes noſtra 
tota diviſa eſt oratio ; in priori, de medici natura atque indole ; 
in altera, de lis, quae medico cognoſcenda ſunt, ordine tra- 
ctatur. 


PARS PRIMA 


I. Medicum autem poſituro, tam natura quam arte probe 
inſtructum, a natura incipiendum eſt, ſine qua reliqua omnia 
ſu pervacua ; in eo autem non tantum medendi eximiam facul- 

A tatem, 


»- 

tatem, ſed multas etiam animi virtutes exigimus; quae ad gra- 
viſſimum medici munus implendum requiruntur. 

§ 1. Ante omnia autem, ARTIS SALUTARIS AMORE Capia- 
tur neceſſe eſt; tum ſcientiae dulcedine ductus, tum homines 
ſublevandi ſtudio; niſi enim artem magnopere amet, et homi- 
num caritate tangatur, nae ille, laborum et moleſtiarum per- 
taeſus, (quas medicina propter diſcendorum copiam, faciendi- 
que labores, ſupra omnes artes habet) in ignaviam labetur at- 
que negligentiam; artis autem amor, et honeſta laudis cupido, 
ad quodvis perferendum hominis animum ſuſtinet. Lueri au- 
tem ſtudio in hac re nihil medico indignius, cum altiora ad be- 
ne agendum ſtimulare debent: opes autem ſponte ſequentur, 
ſi virtus non defuerit. Huic autem erga artem amori jungen- 
da ſunt, ſumma fides, magna diligentia, et ſingularis judican- 
di vis. ; 

6 2. Fives autem in morum illibata ſanctitate ponitur, quae 
res medici naturam maxime attingit : et medici antiquiſſimi, 
jurejurando diſcipulos ſuos ad omnia honeſta devinciendos pu- 
tabant. Cui enim hominum vita atque ſanitas pro arbitrio re- 

genda permittuntur, illius animus ſanctiſſimis virtutibus orna- 
tus eſſe debet; ut labores illos improbos et moleſtiſſimos fideli- 
ter atque impigre ſuſtineat, qui in aegrorum periclitantium 
curatione occurrunt ; tanta ſaepe cum nauſea, tanto contagii 
periculo, Nec minor in medicina docenda, et ſcriptis explican- 
da, quam in ea facienda, medici fides deſideratur; ne juniorum 
animos, longe a vera via, in vanis detineat diſquiſitionibus; 

vel artem falſis, inanibus, incertis, nimis jam obrutam, ma- 
gis adhuc contaminet. In medico autem eam fidem quaero, 
quam de ſe profeſſus eſt Sydenhamus; in hac re, ut in omni 
| alia, 

alia, exemplar in omne aevum medentibus futurus. Quod 
« ad praxin attinet, ait, © profiteor, me omnia ex vero tra · 
« didiſſe, nihilque uſpiam propoſuiſſe, niſi quod probe explo- 
* ratum habeam, Sane cum ſupremus vitae meae inſtabit di- 
« es, conſido, mihi adſuturum alacrem in praecordiis teſtem, 
« me non ſolum aegrorum omnium, cujuſcunque demum ſor- 
4e tis, qui ſeſe curae meae concrediderant, ſumma fide et di- 
*« ligentia ſalutem procuraſſe, (quorum interim nemo, a me a- 
* lias traſtatus eſt, quam ego memet tractari vellem, ſi mihi 
*« ex iiſdem morbis aegrotare contigerit) verum etiam pro in- 
« genũ mei modulo, omnes animi nervos in hoc intendiſſe, ut, 
*«« ſi quo modo fieri poſſit, morborum medela poſt cineres me- 
© os majore cum certitudine adminiſtraretur.“ 

$ 3. Magna autem DILIGEN TIA medico opus eſt, ut vitae bre- 
vitas ſumma ſedulitate compenſetur; et ſi medicinae hiſtoriam, 
ab antiquiſſimis remporibus, ad noſtram uſque aetatem repeta- 
mus; nullam artem inveniemus, quae majoribus diligentiae 
exemplis faecundior ſit. Quanta fuit Hippocratis in obſervando, 
et quam mira patientia? quantus in tota, qua patet, medicina 
Galenus, a quo nullus locus pꝓraetermiſſus eſt? Sed ut ad 
noſtra tempora veniamus, Hildani quam improbi labores, qui 
interdiu curationibus atque itineribus fatigatus, nocte obſer- 
vationes ſuas conſultiſſimas conſcripſit? Boerhaavius autem, 
et Fred. Hoffmannus, bono humani generis promovendo, la- 
bores incredibiles ſuſtinuere, ita ut diſcipulorum multitudine, 
curationum atque ſeriptorum fama, totam wedicigam ubique 
fere ſuam fecerint. 

84. Praeterea, medenti 1vDIc1o ſingulari omnino opus eſt ; 
aliter, ſumma licet adjutus diligentia, in naturae ſenſum inti- 
| 7 mum 

mum nunquam penetrabit ; nec in experimentis inveniendis fe- 
lix erit, ſed circa vilem patulumque orbem morabitur ; artem- 
que a majoribus acceptam minime augebit, forte etiam cor- 
rumpet ; dum obſcura occaecatus diligentia, in minutiis, et ad 
rem parum attinentibus, inutiliter haeret. Eſt autem judicio o- 
pus, quale in Hippocrate artis conditore admirata ſunt omnia 
fecula : ille in naturae intima penetrando, ex irregulari, et 
ut vulgo videtur, confuſa morborum ſymptomatumque ſe 
mutuo excipientium ſerie, ordinem alte ſtabilitum exhibuit ; lu- 
cem e ſumma caligine et obſcuritate promens. Tale quoque 
ingenium Sydenhamo divinitus inditum, quo patefecit natu- 
rae methodum in morbis epidemicis producendis; nec a ma- 
xima diligentia, ſine iſta divinae aurae particula, tanta inventa 
e tenebris oriri, ſperandum eſt. Non autem ſolum in rebus in- 
veniendis, ſed etiam in iis ordinandis, multum valet judici- 
um; in qua parte maximam ſupra omnes laudem adeptus eſt 
Boerhaavius, dum ſeculorum omnium, quae ad res medicas 
pertinent, inventa, ſua quoque adjiciens, in elegantiſſima com- 
pendia miro artificio redegerit : vir tam arte quam facundia in- 
ſignis, et ad ſyſtemata condenda natus, 


II. Hae autem praecipuae ſunt et primariae virtutes, quae 
medicum aegris commendare debent ; et felix aeger eſt, qui 
in medicum iis virtutibus inſtructum inciderit. Alia tamen 
ſunt naturae munera, quae quanquam non ita medico neceſ- 
faria ſint, eum tamen, cui adſunt, magnopere ornant, aptio- 
rem medicinae reddunt; artemque noſtram hominibus, et ip- 
ſis etiam ejus profeſſoribus, gratiorem efficiunt: qualia ſunt, 


ingenü elegantia, et mores hominibus grati, 
§ t. Vera 

§ 1. Vera autem ELEGANTIA, divina atque pulcherrima 
naturae vis, ut rebus omnibus aliis, ita medicinae quoque, 
magnum ſplendorem conciliat; praeſertim autem in ea docen- 
da, et ſeriptis explicanda. Contra, dum de rebus medicis 
ruſtice et barbare diſſeritur, ars nobiliſſima veſtitu non ſuo ſor- 
det, et viris elegantibus odioſa eſt, juvenibus autem maxime 
diſplicet; et ars longa, mala tractandi ratione longiſſima videtur; 
quae res in Arabum ſeriptis manifeſtiſſima eſt. Tanti autem 
ſunt circa res medicas labores, ut taedium arte quadam et dul- 
cedine falli neceſſe fit. Quis ſectionum anatomicarum et ca- 
daverum patiens eſſet, niſi machinae mirabili artificio ſubinde 
delectaretur: inde Galeni de partium uſu commentaria, ſum- 
mo cum oblectamento leguntur; dum Winſloi abſolutiſſimum 
opus, artis etiam amatoribus taedium creat. Geor. Agricola rem 
metallicam tractandi dulcedine omnibus commendavit; et popu- 
laribus ſuis exemplar egregium in his rebus propoſuit. Corn. 
Celſus non tantum medicis, ſed etiam literarum elegantiorum 
amatoribus, in ſinu circumfertur. Ipſum denique Hippocra- 
tem, divina dicendi cum majeſtate ſimplicitas, non minus 
quam ars ipſa, effecit admirabilem; dum oracula ſua, tan- 
quam ex adyto, via aphoriſtica profatur. Cum autem multi 
praeclari medici ſine elegantia extiterint, in medico eam non 
magnopere flagitem, ſi autem adferat, minime aſperner: eum 
autem tractandi modum, eamque dicendi vim requiro, quae 
materiae accomodata fit, et quae medicorum clariſſimorum au- 

ctoritate commendetur. e 
§2. Quaerendum deinde, qui MorEs medico maxime con- 
veniunt. Si ad auctoritatem comparandam aptos quaerimus, 
moribus diverſiſſimis ſummam auctoritatem acquiſitam ſaepe 
B vidimus. 

vidimus. Hippecrati, ab Hercule et AEſculapio oriundo, di- 
vinos poſt mortem honores incredibilis morum gravitas com- 
paravit. Boerhaavium quidem ornavit gravitas, una cum ſum- 
ma verecundia. Fred. Hoffmanno ſeveritas quaedam adfuit, 
et vita triſtior. Contra, in Pitcarnio noſtro multus lepos. 
Rich. Meado denique, ſumma humanitas, artis amor atque e- 
legantiae, primum inter ſui ſeculi medicos locum attule- 
— . | | 
P A R 8 A L T E R A. 


I. perſpecus 3 igitur iis animi viribus, quibus medicum a na- 
tura inſtructum eſſe exigimus; reſtat alterum, quod ad medi- 
cum abſolvendum propoſitum eſt, ſc. ut de iis, quae medico 
cognoſcenda ſunt, breviter et ordine dicamus. 

Idonea igitur 4 PUERO INSTITUTIONE in linguarum ne- 
ceſſariarum cognitione, in omni philoſophia et artibus humani- 
oribus probe verſetur; quibus pulchri atque veri amor na- 
ſcitur, atque ad vitam bene n degendam optimum ſter- 
nitur fundamentum. 

: 47 A* * 17% i 049 n l ien ITT 
II. Et harum quidem rerum cognitio ad omnem artem libera- 
lem ex aequo pertinet. Qui autem arti ſalutari ſe devovit, ab iis 
ad ampliſſimam NATURAE, CORPOREAE PHILOSOPHIAM tranſe. 
undum eſt, eujus nobiliſſima et quaſi extrema pars ipſa me- 
dicina eſt. Ante autem, quam huic vaſto aequori ſe com- 
mittat, diſciplinis mathematicis probe imbuatur, quibus quan- 
titatum et figurarum proprietates explicantur, quaeque non ſo- 
lum ſcientia, medico et philoſopho neceſſaria, animum inſtru- 
it, ſed caſliſſimi etiam ratiocinii normam praebet, in vero in- 
veſti⸗ 

veſtigando atque tradendo utiliſſimam. Haec autem naturae 
corporeae philoſophia, in partes varias, pro tractandi commo- 
ditate vitaeque uſu, diviſa eſt : ingenii enim humani imbecilli- 
tas, rerumque quae in mundo corporeo continentur infinita 
multitudo atque diverſitas effecit, ut Phyſica, Hiſtoria natu- 
ralis, Chemia, et variae vitae communis artes, quae ex his 
pendent, tum corporum organizatorum Anatomia, et ipſa de- 
nique Medicina, a diverſis profeſſoribus atque artificibus ſepa- 
ratim colantur atque exerceantur: ita autem inexhauſta eſt in 
his naturae copia, ut in earum ſingulis nullus laborandi finis 
reperiatur. 

Tota autem iſta naturae corporeae ſcientia medico com- 
prehendenda eſt; nulla enim eſt ejus pars, quae ad artem me- 
dicam aliquo modo non pertineat. Licet enim obſervationes, 
quae ex artis uſu atque exercitatione addiſcuntur, medicinae 
baſis fit atque medulla ; tamen quae ex phyſicis, hiſtoria natu- 
rali, chemicis, atque ena in earum obſervationum au- 
xilium peti poſſunt, fi cum judicio adhibeantur, non tantum 
inſignem lucem atque ſplendorem, ſed veram et ſolidam utili- 
tatem arti praeſtant. Tanta enim eſt aliquando juvantium 
atque nocentium, ſignorumque periculi atque ſalutis, ex meris ; 
obſervationibus, obſcuritas, ut magnopere ſubſidiaria confirmati- 
one egeant, quae ex artibus auxiliatricibus pulchre derivatur. 
Inde quoque obſervationum vanarum atque fallacium ſaepe 
deprehenditur vitium, quae a medicis empyricis aut infidis 
profectae, vel barbaris, ignorantibus et ſuperſtitioſis ſeculis 
natae, medicinam in omnibus partibus turpiter defoedarunt: 
nec unquam nocent artes hae ſubſidariae, niſi profeſſorum, 


non artium ipſarum vitio: et ab optimis omnium ſeculorum 
medi- 

medicis magnopere laudantur; imo earum omnium ſemina 
in ipſo antiquiſſimo Hippocrate reperiuntur. Quantum vero ho- 
dierna medicina, harum artium ope, repurgata ſit, omnibus 
patet; licet nimia et tumultuaria properatione, interdum ars 
medica, his obruta, potius quam adjuta, videatur. 

Hanc autem naturae corporeae ſcientiam pulchre excoluere 
veteres; at recentibus ſeculis, majorem ſplendorem atque cer- 
titudinem accepit, experimentorum accuratiſſimorum ope, 
kominum ſtudiis ad eam magnopere converſis. Poſtquam e- 
nim Verulamius, veram philoſophandi per experimenta viam 
orbi clare expoſuiſſet, Chemicis in ipſo opere eodem tempore 
diligentiſſime laborantibus, Italis autem, Galilaeo, Torricello 
et aliis, ratiocinium mathematicum in eandem philoſophiam 
introducentibus, experiundi amor, et accurata naturae obſer- 
vatio, ita per totam Europam brevi diffuſa ſunt, ut Academiae 
et Societates ubique a Principibus conſtituerentur ; et tota na- 
turae philoſophia majora incrementa brevi ceperit, quam mul- 
tis antea ſeculis. Hujus autem amplae ſcientiae partes quas 
memoravimus, Phyſica, Hiſtoria naturalis, Anatomia, atque 
S Chemia, ita inter ſe confuſa ſunt, ut limites cujuſque accurate 
definire difficile ſit; altera autem alterius affinis eſt, et quaſi 
continuatio. | 

$1. PaysIca enim recentior, antiqua illa multo cultior, 
propoſitis 11s corporum proprietatibus, quae omnibus commu- 
nes ſunt, et naturae legibus a magno Newtono obſervando 
detectis, ad gravium motus et machinarum leges explicandas 
progreditur; ad fluida deinde tranſit, et ad ea exponenda quae 
certis tantum corporum generibus adeſſe inveniuntur. De- 


inde mundi regiones peragrando, coeleſtium corporum mo- 
tus 

tus et phaenomena explicat, tempeſtatum viciſſitudines, atmo- 
ſphaerae varium ſyſtema, aeris atque oceani aeſtus, fluviorum 
et fontium orginem, rerum ſubterranearum ſitum, eaque in 
plantis atque animalibus, quae ad phyſicam pertinent, ex- 
ponit. Ad experimenta vero ſua capienda, pulcherrima in- 
ſtrumenta ſibi invenit, mechanica, pneumatica, optica, ea deni- 
que quae caloris, humidi, ponderis, denſitatis, ictus, electrici- 
tatis aliarumque qualitatum, menſurae ſunt. | 
8 2. Hanc ordine ſequitur H1sTORIA NATURALIS, Hiſto- 
rici autem naturales in corporibus naturalibus explicandis i- 
dem fere faciunt, quod in linguarum ſtudio grammatici atque 
lexicographi. Et claudicabit ſemper rerum corporearum philo- 
ſophia, donec naturae divitiae undique collectae, a fabulis re- 
purgatae, ordinatae atque explicatae fuerint. Graecia, quae 
nil fere intactum reliquit, hanc partem pulchre excoluit ; ut ex 
Ariſtotelis, 'Theophraſti, Dioſcoridis, et Galeni operibus pa- 
tet. Ex Graecorum libris, Plinius plurima collegit, at fabu- 
lis nimis abundat. Noſtrorum vero temporum accuratio ma- 
jor, novus quoque orbis inventus, navigationum frequentia, 
multaque inter plures gentes excultas aemulatio, hanc partem 
nobis illuſtriorem fecerunt. Seculorum autem recentium propria 
gloria eſt, quod regnorum trium corpora propius examinave- 
rint, ita ut methodos pulcherrimas invenerint atque excolue- 
rint, quibus miro artificio ea in familias atque ordines diſpo- 
ſuit DEus; quae res non tantum ſua natura cognitu pulcher- 
rima eſt, ſed ad memoriam ſublevandam commodiſſima. In 
his autem triplicis regni copiis, inſigniter patet mira iſta, in re- 
rum natura ubique inventa, leniter utrinque deflectens grada- 
tio; quae a viliſſima in regno foſſilium reperiunda ſubſtantia, per 
| C hujus 

hujus regni genera paulatim ad vegetabilia tranſgreditur; a qui- 
bus ad animalium infima lenis fit tranſitio, per quadrupedum 
autem, avium, piſeium, amphibiorum, inſectorum ordines at- 
que genera, corporis atque animi naturis varie ludens, in ho- 
mine tandem omnium perfectiſſimo defini. 
In regno autem Vegetantium, multo magis quam in reliquis 
duobus, methodus exculta eft. Poſtquam enim noſter Moriſo- 
nus, ſtirpes ordinandi verum fundamentum, ex fructificationis 
partibus deſumptum, à Geſnero quidem atque Caeſalpino pri- 
us propoſitum, poſtea vero diu neglectum, elare expoſuiſſet; 
Botanici rei pulchritudine, et utilitate ſuſeitati, paſſim methodos 
excoluere : primus autem, poſt aliorum labores, Joſ. P. Tourne- 
fortius puram et elaboratam abſolvit methodum, quae generum 
definitionibus atque figuris pulcherrimis, ſpecierum et varieta- 
rum numero, ſumma in omnibus fide, grata denique facilita- 
te,” omnjum maxime commendabilis eſt. Rait quoque metho- 
dus optima eſt et eognitu digniſſima, praeſertim iis qui Britan- 
niam incolunt. Qui vero rei herbariae dulcedine capiuntur» 
yarias yariorum methodos, a praecedentibus diverſas, vel ex 
his praecipue conjunctis, auctis, emendatis, vel aliquo modo 
mutatis, conſtructas, facile percurrere poſſunt. Multi quoque 
in variis claſſibus ſubtilius elaborandis operam dedere. Omnes 
autem quae a fructificatione peti poſſunt methodos, vel certo 
quamplurimas, comprehendunt” Linnaei genera; cujus virk 
ſyſtema ad botanicam abſolvendam viam optimam ſtravit. 

In regno autem Mineralium (ut in reliquorum regnorum par- 
tibus imperfectioribus) generum finiendorum notae paulo ad- 
huc obſcuriores ſunt, Chemiae autem ope, mineralium ordi- 
nes atque genera praecipue ſtabilienda eſſe videntur. Interea 

tamen, 

tamen, donec nova reperta clariorem ordinem patefecerint, ex 
denſitate, figura, ſtructura, oculis et microſcopio detecta, fran- 
gendi modis, ductilitate, menſtruis quibus ſolvuntur, inflam- 
mabili atque ſapida natura, &c. in ordinem redacta ſunt fof- 

Regnum autem Animalium nimis diu pro dignitate neglectum 
eſt, tam in methodo ſtabilienda, quam in Geſneri atque Al- 
drovandi, qui cuncta congeſſere, fabulis repurgandis. At 
nuper hanc provinciam ſuſcepere viri magni, qui tot et tanta 
praeſtitere, ut maximam brevi abſolvendae ſcientiae ſpem dede- 
rint. Jo. Raius primus, quadrupedum et ſerpentum eximiam 
ſynopſin dedit. Willugbeius in piſeibus praeclara praeſtitit; 
in iis autem deſcribendis atque ordinandis, omnes fuperavit, in 
abſolutiſſima ſua ichthyologia, Artedius Suecus. In inſecto- 
rum ordinibus atque hiſtoria, mira praeſtitit egregius ſupra o- 
mnes Reumurius, qui in avibus nunc laborat; quarum in- 
ſtructiſimum theſaurum, una cum nidis et ovulis, in muſaeo 
ſuo nitidiſſimo conſervat. Trium autem regnorum indicem u- 
tiliſiumum, priorum omnium laboribus utens, ſuos quoque ad- 
jiciens, collegit et in ordinem diſpoſuit, in ſuo naturae ſyſte- 
mate quintum edito, Car. Linnaeus; cui viro tota hiſtoria na- 
turalis plurimum debet. Cognitis autem triplicis regni ordini- 
bus et diſpoſitione, ad totam eorum hiſtoriam via ſternitur, ho- 
rum autem omnium ſynonyma, deſeriptiones, loci natales, et 
in tota vita uſus; in ſtirpibus cultura; in foſſilibus minerae, 
depuratio ; in animalibus denique mores, vita, generatio, &. 
apud auctores pleniſſime exponuntur : quibus addere licet, 
quae de ovis per artem excludendis et pullis educendis, nuper- 
rime edidit Reumurius. Plurima autem obſer vanda et exper ? 

unda 

unda reſtant, ut abſolutam habeamus totius naturae, verbis at. 
que iconibus-illuſtratam hiſtoriam, una cum rerum ipſarum 
conſervandi atque condiendi artibus; quibus promovendis 
multum conducunt, qui in certis academiis, et in Principum 
atque privatorum collectionibus atque vivarüs, viſendi aſſer- 
vantur rerum naturalium theſauri. | 

$ 3. Cognitis hiſce naturae divitiis, ad eas intime exami- 


nandas medico tranſeundum eſt, quod ope anatomiae atque 


chemiae perficitur. 
_ ANATOMIA autem in omnibus naturae regnis locum habet, 


praecipue autem in regnis vegetantium atque animalium. Sunt 


autem foſſil ibus ſuae ſaepe figurae, ſua textura, ſua lamina- 
rum atque fibrarum diſpoſitio, nudis oculis et microſcopio de- 
tecta. Stirpium autem anatomia multo magis artificioſa eſt, et 
a viris ampliſſimis Malpighio, Grewio, Vaillantio, aliiſque pul- 
cherrime explicata eſt. Animalium vero fabrica res eſt multo 
adhuc illuſtrior; in iis enim non ſolum nutritionis, ſecretionis 
atque generationis organa, plantis cum is communia, majori 
artificio elaborata ſunt; ſed ſentiendi quoque adſunt inſtrumen- 
ta atque movendi. In homine autem, corpus animi ſapientis do- 
micilium atque miniſter eſſe debet; ideoque vultus honos, o- 
rationis organa, atque artificioſae manus nobis naturae benigni- 
tate parata ſunt. In animalium autem perfectiorum, ſed prae- 
cipue in hominis anatomia, incredibilis eſt recentiorum ſecu- 
lorum induſtria; et ex eorum inventis, maxima lux medici- 


nae affulſit; dum ſingularum partium accuratiſſime deſcriberent 
atque depingerent poſituram, figuram, magnitudinem, ordi- 


nem, colorem, duritiem, mollitiem, laevorem, confractum, 


proceſſus deinde ſingulorum atque receſſus, foramina, ſive quid 
in- 

inſeritur alteri, ſive quid partem alterius in ſe recipit. Nulla 
enim eſt hominis particula, nulla coeca via per quam repunt et 
tranſeunt humores, cujus integra, a primo foetus exordio ad ſeni- 
um ultimum uſque, hiſtoria, cultro, microſcopio, liquorum inje- 
Qionibus, macerando, coquendo, putreſcendo, aliiſque praepa- 
randi krtibus detecta, non pleniſſime patefacta fit. Ex quo e- 
nim anatomiae reſtaurator Veſalius, corporis humani fabricam 
maſcule et elegantiſſime ſermone et iconibus illuſtravit; nun- 
quam viri, qui in hac palaeſtra ad noſtram uſque aeta - 
tem magna cum gloria deſudarunt. Euſtachius autem Veſalio 
coaevus opuſcula aurea reliquit, et tabulas fide, labore, judicio 
miras, licet pingendi artificio Veſalianis multum cedant. O- 
mnes autem tabularum anatomicarum virtutes in ſuis complex- 
us eſt (praeſertim in foetus oſſium iconibus) B. S. Albinus, in 
encheireſi anatomica et praeparandi artibus admirabilis. Qui- 
bus autem viris et temporibus, anatomia inter antiquos, et 
Poſt renatas literas, paullatim auRa, et in tam auguſtam ſpeci- 
em evedta ſit, exponere haud permittit diſſertationis hujus brevi- 
tas, Mirum autem eſt et medicis ignominioſum, anatomiam 
practicam ubique prorſus negligi, vel perfunctorie admodum tra- 
Qari ; aegro enim demortuo, continuo medici ſe ſubducunt, 
et intactum cadaver ſepeliendum relinquunt ; cum contra, ca- 
davera, poſt morbos infeliciter tractatos, ſumma cura exami- 
nanda eſſe, ſummorum virorum hortatio, et rei ipſius eximia 
utilitas ſuadent. 7 
8 4. Curmtia vero tam late patet, ut difficile ſit fines ejus 
conſtituere. Nonne omnia in corpora. naturalia experimenta 
ſibi aſſerit, exceptis iis quae Phyſica 'fibi retinet? Ut autem 
res natura diverſas confundere indignum eſt, ita eas nimium 
D ſub- 

ſubtiliter diſtinguere ſupervacaneum; ſatis itaque deſcriptam 
chemam putabimus, ſi intelligatur, praecipua ejus experimenta 
conſiſtere in ſolutionibus, quae miſcendo, decoquendo, deſtillan- 
do, fermentando, calcinando, ſublimando, putrefaciendo fiunt ; 
tum deinde coagulationibus, praecipitationibus, efferveſcentiis, 
colorum, ſaporum, odorum, aliarumque qualitatum, per has o- 
perationes productionibus; ex quibus facile patet, in omnes 
fere vitae artes ſe diffundere chemiam ; ſimulque his ipſis o- 
perandi modis, praecipuas ſuas productiones, mutationes atque 
effecta edere ipſam naturam ; ita ut ars nobiliſſima, et ad na- 
turam intelligendam, arteſque omnes augendas, foecundiſſima 
ſit chemia. Quae a viris obſcuris primo nata, dicam, an re- 
ſtaurata, medicis Galenieis ejus aevi odioſa erat, dum pro- 
ducta ſua eis obtrudit : inde nova nata eſt medicorum chemi: 
corum ſecta, quae tandem magni Sennerti ope, cum Galenicis 
utiliter ſociata eſt ; et chemia, poſtea pulchre repurgata, et 
in ſcientiae formam redacta, in academiis ubique doceri meruit. 


III. Perſpecta igitur tota naturae corporeae philoſophia, co- 
gnitu quidem pulcherrima, et ad artis ſalutaris ſubſidium uti- 
liſſima, ad ipſius medicinae facra tandem accedendum eſt. 
Ars autem medica in duas partes praecipue dividitur, quae mi- 
nime inter ſe confundi, quaeque ſeparatim coli et tradi for- 
taſſe debent. | 

Prima autem pars, quae antiquiſſima eſt et longe nobiliſſi- 
ma, in obſervationibus evidentibus conſtitit, fide et judicio fa- 
is, earum rerum quae, artis uſu, in ſanitate atque morbis ho- 


minibus accidere reperiuntur, Quae pars ita natura ſua exi- 
| mia 

mia eſt, ut fi ſatis exculta et per ſe correcta fuerit, ſola fere 
medico ad artis exercitationem ſufficere poſſet. 
Altera autem pars, ope artium pulcherrimarum, quas modo 
ordine memoravimus, har um obſervationum cauſas caecas ex- 
ponit; ita ut hujus partis ope brevior, illuſtrior, ordinatior, 
et in ſcientiae formam magis redacta videatur medicina. Haec 
vero pars, teſtante artis hiſtoria, erroribus magis obnoxia ſem- 
per fuit; recte autem exculta et adhibita, priori aeque certa, 
et ei inſigniter adjumento ſimul et ornamento eſt. Ab obſervati- 
onibus autem incipiens, earum ideam aliquam in ſingulis medi- 
cinae partibus proponere conabor ; a ſanitate exordium ducens. 
5 1. Scire autem licet, EAM OPTIMAM adeſſe, in corpore 
quadrato, carnibus firmis, metffbris ſe bene ſuſtinentibus; fi 
corpus colore laetum, nec macie nec pinguedine nimia laboret; 
{fi membra facile moveantur ; {i ſenſus omnes et animi vires vige- 
ant; fi alimenti boni quantum fatis eſt bene concoquatur; fi al- 
vus durior et urina cocta reddatur; fi note ſomnus placidus 
hominem teneat, mane autem laetus ad-praeſcripta munia ſur- 
gat; fi labor modicus corporis atque animi, et Venus modice 
exercita juvent; ſi leves in vita errores non multum laedant, 
ſed naturae bonitate vincantur ; fi dentes fani, odor anhelitus 
et totius corporis gratus; ſi pulſus aequabilis et reſpiratio, vox 
autem fortior fuerit, In ſexu muliebri ſi rite fluant menſtrua, 
et matres laete fiant, &c. | | | 

§ 2. Sanitatis autem ratio facilior eſt et evidentior, in xox- 
Bis vero doctrina magis obſcura eſt et varia; ita ut pauci 
in eorum ſenſum intimum penetrare valuerint. In tota au- 
tem morborum doctrina, medici antiqui Graeci, et inter eos 


ſapientiſſimus Hippocrates maxime ſequendus eſt: poſterorum 


autem 


= 

autem medicorum illi, qui Coum et antiquos illos maxime imi- 
tati ſunt. Et hi quidem omnes, machinam animalem ita factam 
eſſe, et in eo admirabilem eſſe contendunt, quod ſeipſam tue- 
atur, ſenſuque gravi de rei laedentis attactu nos certiores fa- 
ciat; quodque morbos magnis conatibus ejicere laboret: hos 
autem non inconditos eſſe et abnormes naturae disjectae erro- 
res, ſed prout caeterae naturae productiones, certa tempora, 
durationes, initia, ſtatus, exitus, typos, ſymptomata, ſedes, mu- 
tationes, Criſes ſervare, quod in cunctis primariis naturae mor- 
bis evidentiſſimum eſt, ſi caſus aliquis regularitatem eorum non 
turbaverit. Sunt morbi quoque anomali et mali moris, qui 
nullo typo ſe patiuntur adſtringi. Apud medicos autem pul- 
cherrimi ſunt de morbis a phoriſmi, qui morborum naturas ex- 
plicare, et in eorum curationibus indicationes ſubminiſtrare poſ- 
ſunt. 
Inſtantis autem valetudinis ſigna ſunt, mutatio o ſubita earum 
rerum quae in ſanitate adeſſe conſueverunt ; vel fi inſoliti ali- 
quid acceſſerit. Igitur ſi cibi averſatio fuerit ; vel fi, eo aſſum- 
pto, corpus non reficiatur, ſed macreſcat potius et debilis fiat; 
ſi color aut decor corporis minutus fuerit; ſi laſſitudo, ſenſuum 
torpor, tremor et horror hominem occupaverint; iis enim fe- 
bris in propinquo eſſe ſolet. Morbi vero futuri ſuſpicio eſt, 
fi evacuatio aliqua conſueta ſine ratione ſupprimatur, vel fi ali- 


Neno tempore fluor, praeſertim ſudor immodicus, fuerit : ſcire 


vero licet, evacuationes ſpontaneas, tam in ſanitate, quam in 
morbis, effloreſcentias, ulcera, abſceſſus, tumores, artuum dolores 
ſaepe quam maxime ſalutifera eſſe. Quod vero mirum eſt, ip- 
fa ſanitas, ſi pleniſſima fuerit, ſuſpecta eſſe debet; in pejus enim 


facile ruit, cum ad ſummum ventum eſt, Scire autem opor- 
tet, 

tet, quid poſt horum aliquod antea cuique ſubſecutum eſt, ſe- 
curus enim elle poteſt qui ſaepe ſine periculo evaſit. 

Medico autem multum confert intelligere, quae anni tems» 
pora, quae tempeſtates, quae terrae plagae, quae ſtudia, qua- 
lia corpora, quae partes aetatis, quae vivendi ratio, quis ſexus 
morbis opportuniores ſint, et a quo morborum genere in ſin- 
gulis maxime cavendum ſit; morbos enim praecavere, et in 
ſeminio naſcentes extinguere, = poſtquam - corpori inſede- 
rint ſanare, facilius eſt. 

Periculi vero et ſalutis in . indicia ſollicite perci pien- 
da ſunt, inde enim medici fama augetur, et aegri morigeri fi- 
unt, in curationibus autem nil certius dirigit; nam praeviſis 
periculis facilius occuricur, et in omnibus, quid faciendum, quid 
omittendum fit, ex natura morbi praeviſa optime noſcitur. In 
hac vero parte omnes ſuperavit Hippocrates, et in ea medul- 
lam artis poſuiſſe viderur. Galenus autem, praeceptorem ſu- 
um ſequutus, famam incredibilem praedicendo adeptus eſt. 
In hoc autem praedictionum negotio, vitio medicis vertunt 
ignari, eas ſaepe fallere, ita ut deſerti a medicis interdum con- 
valeſcant, et ut moriatur interdum aliquis, de quo medicus 
initio ſecurus erat. At hi non vident, ſe non medicos, ſed nas 
turam ĩpſam incuſare, quae, cum nihil in hoc mundo certum 
et ſtabile fecerit, ita periculi et ſalutis in morbis notas, iiſdem 
inconſtantiae legibus ſubjecit. Medici vero improbis labori- 
bus, et ſumma in tempus longiſſimum patientia, eas notas ſob 
liciti obſervavere, et quid natura in his rebus nos cognoſcere 
voluit, fideliter retulere, nec majus ab hominibus praeſtari po- 
tuit. Statuere autem hi, notas has ſaepius quidem et per in- 
numerabiles homines ay; "x interdum tamen fallere, ſae- 

pius 

pius vero apud medicos imperitos; nam hic ſumma prudentia 
opus eſt; nec laborandum, ut plus, quam natura voluit, ſapere 
videamur. Doctrinae autem hujus ſumma utilitas, et antiquo- 
rum in ea ſucceſſus ſuadent, ut ſummo ſtudio a medicis cola- 
tur atque augeatur. In praedicendo vero atque curando prae- 
claram vim habet, eriſium et dierum indicum atque critico- 
rum obſervatio; quae ab Hippocrate profecta, a Galeno 
et optimo quoque poſt naturam obſervatam confirmata, a 
paucis tantum obſcuris, et ab ignavo medicorum grege repu- 
diata et neglecta eſt; quia noſtro aevo, et in noſtris terrae pla- 
gis, aEris magis variae mutationes, et tumultuaria medendi ratio, 
eriſium regularitatem magis turbant : veterum autem de his ob- 
ſervata pulchre confirmant variolae illis ignotae, et tota natu- 
rae analogia. Caeterum de nobili hac praedictorum doctrina, 
omnino legendus eſt Hippocrates, et qui poſt longam in arte 
experientiam in eum optime commentati ſunt Galenus, Marti. 
anus, Duretus, Hollerius, Jacotius, Proſper Alpinus; quibus 
addere licet Jodoci Lommii elegantiſſime conſcriptas obſerva- 
tiones. De eriſium autem ex pulſuum obſervatione (ab ipſo 
Hippocrate fere neglecta) praedictionibus, mira protulit, fide 
tamen digna, Fr. Solano de Lucque. 
; Quae vero de morbis hactenus dicta ſunt, plurimis commu- 
nia ſunt. Medico autem morbi ſinguli probe cognoſcendi, et 
inter ſe diſtinguendi ſunt; quorum tanta eſt multitudo, et tot 
de iis utiliſſimae obſervationes, ut compendio hic narrari 
nequeant; ſed opera medicorum egregia, et noſocomia, aliaque 
loca ubi aegri congregantur, adeunda ſunt, ubi horum omni - 
um ſingulatim integram hiſtoriam enarratam, atque oculis ſub- 
jectam, haurire licet. Morbis autem deſeribendis exemplar e- 
gregium 

gregium medentibus propoſuit, inter antiquos Aretaeus; inter 
recentiores vero, in variolarum hiſtoria, nunquam ſatis lau- 
dandus Sydenhamus. 

- 3. Ante vero quam de ſanitate wende morborumque cura- 

* dicatur, noſcere prius ea auxilia convenit, quibus haec 
praeſtari poſſint. De vicrv igitur, MEDICAMENTIS et MA- 
xu pauca dicenda ſunt; quorum ſingula, cum multum per ſe 
poſſint, tamen in curationibus fere ſemper ſibi invicem amice 
auxiliantur. Vivendi quidem certam rationem caeteris ani 
malibus in rebus omnibus natura determinavit, homines vero 
liberos reliquit, ut, duce ratione, caeteris negata, ex omni 
-naturae copia, .in regione quam incolere yult, in victu, ve- 
ſtitu, armis, exercitiis, ſtudiis, in tota denique vitae ratione id 
eligat, quod maxime ſibi convenire videtur. Hine facile per- 
ſpicitur, in tanta rerum diverſarum copia, quas ad victum, me- 
dicinam, aliaſque omnes vitae cultioris uſus et innocentes ele- 
gantias, natura nobis ſuppeditavit, homines multum ſeſe juva- 
re vel laedere poſſe. Medici autem eſt, harum omnium ita 
noſcere utilitates atque noxas, ut in hominum ſanitate atque 
morbis, iis utendi leges atque tempora praecipere valeat. 

In aëre autem, aquis atque locis ſanitatis morborumque cau- 
ſae multae inſunt; quarum cauſarum quaedam manifeſtae ſunt, 
aliae vero caecae, effectis tamen claris ſe produnt. Incolarum 
inſuper mores, imo leges et inſtituta, in longaevitate, ſanitate 
atque morbis producendis efficacia ſunt. Sanis enim, labores 
corporis et animi circa honeſta, agricultura, res bellica, navi- 
gatio, opificia, artes atque ſcientiae, feſtis autem diebus vena- 
tio, curſus, ſaltus, lucta, pilae luſus, natatio, ad robur et ſani- 


tatem corporis atque animi multum conferunt: contra, deſidia, 
luxuria, 


— 

1uxuria, ſpirituoſorum potationes, atque Venus nimia, corpora 
debilitant, et mentes degeneres, puſillanimas, timidas reddunt. 
Debiles porro natura vel morbo, et literatos, egregie reſtau- 
rant equitatio, vectio, fricatio, clara lectio, aliaeque lenes ex- 
ercitationes. Multum autem ſanitati confert mundities, et ad 
hunc locum veterum balnea et unctiones referri poſſunt. Pu- 
eros vero, debiles, et morbo exhauſtos, ſomnus placidus mul - 
tum juvat. Animi quoque affectus, dum mentem ex imo mo- 
vent, corpus quoque variis modis afficiunt. In alimentis qui- 
dem ſcire licet adultis, recte valentibus, fortioribus, et labore 
utentibus omnem fere cibum digeri et corpus alere poſſe; li- 
cet in his quoque magni errores ſentiantur. In imbecilli- 
oribus vero, five natura, five morbo, ſive aetate id fiat, ci- 
borum dele&us adhibendus eſt; ita ut in his ſaepe ea requi- 
rantur, quae fine ulteriore fere coctione per totum corpus 
diffundi in alimentum poſſint: et in hac re naturam ducem 
ſequimur, quae lac infantibus praeparavit. Varias autem ali- 
mentorum facultates deſeribere nimis longum eſſet, quibus 
in claſſes diſtribui poſſunt, quarum ſingulae certis corporibus 
atque morbis magis reſpondent, vel adverſae ſunt. 

Noſcere tamen oportet, cibos et potus alios, valentioris, alios 
autem mediae, alios imbecillioris naturae eſſe; prout plus vel 
minus alimenti contineant, vel prout ſucci meraciores, vel ſoli- 
da firmiora fuerint. Ex valentiſſimis autem alimentum ex- 
tractum aqua diluitur, ita ut ſorbitiones mediae vel debiliſſi- 
mae materiae efficiantur, et contra. Sale autem et fumo du- 
ratae carnes, in naturam valentiorem tranſeunt. Coquorum 
vero miſtionibus et condituris, alimenta in ſpeciem pulchrio- 
rem, et majorem ſaporis gratiam commutantur, at pleraque 
8 gra- 

gravia ſunt, et morborum ſemina continent; praeſertim cum 
plus ſaepe quam concoqui poteſt, propter dulcedinem aſſumi- 
tur. Cibi autem et potus alii, cor pus miris modis reficiunt, et 
ſlomacho grati ſunt; alii contra graves, et mali ſucci ſunt; a- 
li vero non tam natura ſua, quam abuſu peccant; quidam 
flatus in corporibus gignunt, vel gluten et lentorem; alii in a- 
cidam naturam, alii in putredinem ſponte faceſſunt; alii al- 
vum, urinam, perſpirationem leviter ſollicitant; alii refrige- 
rant, calefaciunt, et omnia denique ea praeſtant, quae medi- 
camenta gradu majori et notabili magis faciunt; ita ut ab ali- 
mentis ad medicamenta, lenis ſit et facilis tranſitus. Tanta au- 
tem eſt alimentorum recte adhibitorum in medendo vis, ut me- 
dici haud ignobiles, iis fere ſolis contenti, medicamenta magna 
ex parte ſuſtulerint; quorum princeps fuit Aſclepiades, a 
Cello tantopere laudatus, qui curandi rationem magna ex par- 
te mutavit. 

Medicamentorum autem immenſa ſylva eſt, in eoque lau- 
danda medicorum induſtria, quod hominum faluti intenti, nil 
fere intentatum, nil inexpertum reliquerint. Eorum quidem 
magna pars ab Empiricis profecta eſt, qui licet egregia inter- 
dum invenerint, tamen non ſemper eorum induſtriae par fuit 
in delectu judicium, nec in inveniendo felicitas. Nam cum ſe- 
culis aliis atque aliis congeſta fuerit materia medica, fieri qui- 
dem nequit, quin temporum calamitates graviter ſenſerit; ita ut 
quod Graecis, in media luce literarum degentibus, et medici- 
nam Hippocraticam excolentibus, modica fuit ſylva et ſaluber- 
rima ; Arabibus poſtea, licet bona quaedam addiderint, et ſe- 
culis deinde ſuperſtitioſis, valde contaminata, et inutilium mul- 


titudine obruta inveniatur. Novus autem orbis inventus, no- 
4 | | 

va quaedam et efficacia ſimplicia addidit. Chemicorum denique 
labor inaudita antea corpora, novaſque praeparandi atque mi- 
ſcendi vias intulit. In tanta autem medicamentorum ſylva, li- 
cet plurima contra morbos fere omnes mirae efficaciae depraedi- 
centur; Chemia etiam arcana atque panaceas ſuas inaniter ja- 
Qet, tamen non ita multa ſunt, pro tanta multitudine, quae 
tantis promiſſis vera fide reſpondeant, plurima vero vel fatua, 
vel viribus haud certo exploratis, medicis explodenda atque 
examinanda reſtant. Et nihil in arte magis deſideratur, quam 
ut remediorum vires, a medicis fide dignis olim vel recenter ce- 
lebratae, certis experimentis examinentur. In miſturarum au- 
tem multitndine, ab Empiricis quoque magnam partem pro- 
fecta, hodie, ut olim, multum laborat medicina; in tis enim 
nullus modus nee finis eſt, aliae autem atque aliae commendan- 
tur prout cuique ceſſerant, ita ut quotidie mutentur. At re- 
rum gnaris, nec ſimplicium, nec miſturarum varietas multum 
officere poterit; nam in utriſque inutilia negligere, meliora ve- 
ro et ſuccedanea ſeligere, in miſtionibus autem infinitis modis 
pro re nata variare, cognitis ſimplicium facultatibus, et phar- 
maciae legibus, quiſque facile poterit. Crudis vero ſimplici- 
bus, et leviter praeparatione mutatis, remediiſque domeſticis, 
felix eſt qui uti novit; ad ea enim ſe contulere, poſt arcana at- 
que omni modo compoſita incaſſum tentata, medicorum atque 
chemicorum ſapientiſſimi. Caeterum pharmacopocias adeat qui 
ſingula cognoſcere vult, et medicorum commentaria, qui me- 
dicamentorum integram hiſtoriam, utilitates, noxas, miſturas, 
doſes, propinandi leges atque cautiones, toxicorum vero diros 
effectus atque antidota explicavere. Praecipua autem ad few 
quentia capita referri poſſunt. 


Car- 

Cardiaca ſic dicta, quibus ad corpus debile et flaccidum ro- 


borandum, et naturam oppreſſam excitandam, medici utuntur. 
Evacuantia, quorum inſignis et multiplex in tota medicina uſus 
eſt. Ea denique medicamenta, quae vi ſibi propria, morbos 
eorumque ſymptomata debellare uſu cognoſcuntur; ita tamen 
ut victus ratio plerumque deſideretur. Infinitum autem eſſet 
ſingula recenſere; et periculoſum eſt, medicamentorum vires 
in compendio comprehendere ; quia ſolo loco et tempore ido- 
neo utilia ſunt, aliter valde nocent. Itaque in manu docta et 
prudenti, fortiſſima periculo fere carent, ſimpliciſſima autem 
mira ſaepe praeſtant; et pro re nata, ex tota materia medica, 
idonea ſeligere, apte miſcere, idoneo loco, forma, &c. appli- 
care, ſummam ſagacitatem in medico faepe requirit. 

Chirurgi autem inſtrumentis ſuis, in eorum libris deſcriptis 
atque depictis, maximos morbos facile curant, qui optimo vi- 
ctu et medicamentis vinci prorſus nequeunt. Inſtrumenta au- 
tem chir urgica, quo ſimpliciora, et rei peragendae quo aptio- 
ra, eo magis commendanda ſunt. Manus igitur ipſa optimum 
inſtrumentum eſt; mollis enim eſt, ſentit quae facit, et in plu- 
rimas ſpecies converti poteſt; eo igitur in artis exercitatione u- 
ti quamplurimum chirurgus debet; nec in ulla re magis, quam 
in inſtrumentor um delectu et inventione, chirurgi ingenium pa- 
tet. Faſcia enim, aut artificio alio ſimpliciſſimo, magnus mor- 
bus cito, tuto et jueunde ſanari ſaepe poteſt. De auxiliis vero 
hactenus. 

5 4. Reſtant autem duae graviſſimae medicinae partes medico 
cognoſcendae, propter quas ceterae omnes tanto cum labore 
excoluntur. Hae vero eas obſervationes continent, quibus vi- 

ta 

ta ſana et diuturna conſervari, morbi autem ſanari feliciſſime 
poſſunt. | 
In doctrina autem de ſanitate tuenda, non ſolum e medico- 
rum libris, ſed a viris uſu et obſervatione ſapientibus, optima 
praecepta hauriri poſſunt. In poetis igitur, in philoſophis, in 
iis qui de puerorum educatione, aut de re militari commentati 
ſunt, praecepta ſaluberrima ſaepe inveniuntur, quae a medicis in 
ſuos uſus verti poſſunt. Nil vero ad hominum ſanitatem magis 
confert, quam juventutem ad omnes honeſtas corporis atque 
animi exercitationes a teneris aſſueſcere. Inde enim ſocordiae, 
luxuriae, deliciarum contemptus naſcitur, quibus vitiis ruit 
praecipue corporis atque animi vis. In gentibus enim, ubi mo- 
res honeſti vigent, ubi fortitudo et temperantia in honore ſunt, 
et ubi pauperies dedecori non eſt, longaeviores et ſaniores ho- 
mines plerumque exiſtunt, vitamque beatam et maxime ſecun- 
dum naturam degunt, et ibi medicina ſimpliciſſima ſufficit. Con- 
tra, ubi habendi cupido ſaevit, ubi voluptas, ſocordia, deliciae- 
que omne genus, elegantiarum nomine, ſe inſinuant; ibi mul- 
tiplex medicina non tantum naturae vitiis ſuccurrere, ſed lu- 
xuriae quoque, ignaviae, vitaeque degeneris, peſſimis effecti- 
bus ſe opponere debet. In ſanitate autem tuenda, ſapiens 
quiſque ſui ipſius medicus eſſe poteſt; praeſertim ſi medicum 
bonum amicum ſibi habeat, quocum identidem de his rebus con- 
ſilia conferat. Magnopere autem ſanitati confert varium vitae 
genus habere (at omnis magna et ſubita mutatio cavenda) ; igi- 
tur modo ruſticari, modo in urbe eſſe convenit, frequenter ſe 
exercere, interdum quieſcere; modo in negotiis et coetu, in- 
terdum ſolum eſſe; certis vero legibus in nulla re ſe adſtringe- 
re, quia mutandi neceſſitas contingere poteſt. In tota autem 
| | vi- 

vivendi ratione, eam rationem ex his rebus quas memoravi- 
mus, quiſque eligat, quam ſuae naturae, ſtudiis, loco, et 
tempeſtati maxime convenire ſentiet. Aquae autem potus ma- 
ximis effectis celebratur, cujus efficacia ad morbos eluendos, 
et corpus univerſum, cunctaſque ejus partes balneo atque ſo- 
tu roborandas, five laxandas, ſatis praedicari nunquam poterit. 
Ex labore autem ſudanti frigidae potio periculoſiſſima eſt. Fri- 
gus et fervor nimius vitanda ſunt, Venus non numero ſed 
natura menſuretur, rara enim corpus excitat, frequens ſolvit. 
Mundities in victu, veſtitu omnibuſque rebus commendanda eſt, 
et balneor um uſus minime negligendus. Quod ſi a parentum 
aut regionis natura, ſive vitae genere, &c. morbi venturi ſuſpi- 
cio eſt, major cura adhibenda, et vivendi ratio ei contraria 
continuo inſtitui debet. Nil autem magis ſanitati peſtiferum 
eſt, quam morbos praecavendi ſpecie, vomitum et alvum ſae- 
pius ſollicitare, atque medicamenta ſaniĩs corporibus ingerere, 
a quibus omnibus, niſi prudentis medici conſilium haec ſuade- 
at, prorſus abſtinere ſani debent. Mane ſternutatio ſollicitata 
pulmonibus et capiti confert. Raſis caput frigida lavetur, prae- 
ſertim ſi caput aut oculi infirmi fuerint. Os vero et dentes 
mane et poſt paſtum, hyeme tepida, aeſtate gelida laventur, 
Veſtes hibernae et aeſtivae paulatim mutentur. Imbecillibus 
autem, pueris, gravidis, ſenibus, vel cui caput, aut aliqua pars 
corporis infirma eſt, major cura adhibenda. Coſmetica adhi- 
beantur quibus haec curae ſunt. Eſt iter facientibus, eſt coe- 
lum mutantibus, navigantibus, militibus in caſtris, &e. ſuum 
regimen, Ubi vero morbus gravis epidemicus, aut ipſa peſtis 
graſſatur, locus mutandus eſt; vel ſi hoc fieri nequit, victus 
ratio et alexipharmaca idonea adhibenda; acer etiam corrigen- 
| 0 dus 

dus vento excitato, focis, exhalationibus. Alia autem vitae 


inſtituenda ratio ſi meram longaevitatem velit homo; alia ſi ſa- 


nitatem maſculam et perfectam; alia denique fi animo ſuo in- ; 


dulgere voluerit, fine magno ſanitatis vel longaevitatis diſpen - 
dio. Nulla vero methodo vel panacea hactenus inventa, vitae 
humanae terminus ultra metam alte a natura ſtabilitam protra- 


hi poteſt. Animi autem medicina, quae in imaginatione, judi- 


cio et voluntate corrigendis, in affectibus moderandis, et ani- 
mo ad honeſta omnia formando conſiſtit, lieet ad theologos at- 
que philoſophos potius referenda fit, tamen multum hic quo- 


que in medici poteſtate eſſe viri clariſſimi putavere ; quorum 
de ea re doctrinam, in oratione de regimine mentis quod me- 


dicorum eſt, pulcherrime collegit, et novis obſervationibus au- 
xit D. H. Gaubius. 

Cum vero inſtantis morbi ſigna aliqua fuerint, inedia omni- 
um maxime convenit, vel victus leviſſimus et quies, quibus 
ſolis in initio magni morbi ſaepe ſuffocantur, natura ſe expe- 


diente. Vomitus quidem initio opportunus eſt, quo morbus 


faepe excutitur. Alvus vero clyſtere aut leni laxante aperia- 
tur, quo ſordes in primis viis ſtabulantes eliminentur. Si ve- 
ro febris continua timeatur, et aegri vires ſatis validae fuerint, 
venaeſectio antea inſtituenda, poſtea primae viae eluendae ſunt. 
Saepe etiam convenit aquae tepidae potus, poſtea motus ad 


lenem ſudorem uſque; dein ſomnus nee corpore bene ad 


fudandum tecto. 
§ 5. Quod fi morbi altivs infederint, manu, victu, medi- 


eamentis curantur. Summumque artis opus eſt, vires et tem- 
pora et modum utendi cujuſque noſcere, ne medicamentis ae- 


grum vexemus, qui victu ſolo, tuto et jucunde ſanari poteſt; 
| nec 


INAUGURALIS. 2 


nec lis inaniter morbum oppugnemus, qui manu ſola curatio- 
nem recipit. | 
Eſt autem chirurgia inter omnes medicinae partes antiquiſſi- 
ma, et propter utilitatem atque evidentiam maxime commendabi- 
lis. Caeteris vero partibus praemitti debet, quia ad morbo- 
rum tectorum ingenium et curationem inveniendam, per eos 
qui ſenſibus patent optimus aditus fit. In operationibus qui- 
dem et deligationibus dextre perficiendis, omnis chirurgiae laus 
ſita non eſt; iis enim adoleſcens, animo maſculo et intrepido, 
oculorum acie, manu dextra atque ſiniſtra promptus, in me- 
chanica, anatomia et encheireſi chirurgica probe verſatus, ſuffi- 
cere poterit. Multo autem major pars in vulnerum, contuſo- 
rum, tumorum, ulcerum, oſſium vitiatorum, partiumque exter- 
narum gangraena aut alio vitio contaminatarum, omne genus, 
tractatione conſiſtit; ibi enim acri judicio, et in magnis noſo- 
comiis, atque caſtris, uſu et exercitatione chirugo opus eſt, quo 
in caſibus gravioribus futura praenoſcere, et exemplis in re 
dubia ſe dirigere valeat. Caeterum chirurgos noſtrates monitos 
velim, ne dentium chirurgiam tantopere negligant, nec par- 
tem corporis in manducatione atque loquela utiliſſimam, oris 
autem pulcherrimum ornamentum, eorum culpa ruere ſinant. 
Dentes enim neglecti non tantum ſaepe diſtorquentur, labe- 
factati excidunt, aut nitorem ſuum perdunt; ſed, cum multis 
injuriis expoſiti (int, carioſt facti exeduntur, magnis ſaepe cum 
doloribus, oris foetore atque turpitudine, abſceſſibus aliquando 
atque ulceribus; quorum magna pars idonea et tempeſtiva cu- 
ra praecaveri facillime poteſt; ita ut ad ultimam fere ſenectu- 
tem, dentes ſaepe in nitore ſuo atque ſanitate conſerventur. 
Tractatus autem egregii a chirurgis Gallis conſcripti extant, 
qui- 

quibus totam dentium chirurgiam, in iis conſervandis, mundate 
dis, limandis, bene et tempeſtive evellendis, plumbo replen- 
dis, novis loco deperditorum reponendis, una cum inſtrumen- 
torum iconibus deſcriptam habemus. Optime vero de hac re 
ſeripſit Fauchard, qui in ipſo opere magna cum laude Lute- 
tiae conſeneſcit. 

Ea autem medicinae pars, quae morbis internis medetur, 
multo illuſtrior eſt, multarumque rerum cognitionem, ſollicitam 
in exercendo curam atque meditationem, et judicium acre a 
profeſſoribus ſuis exigit. Victu quoque et medicamentis prae- 
cipue, aliquando chirurgi miniſterio utitur. Medendi autem 
vera praecepta ille optime inveniet atque intelliget, et in ae- 
gris ſingularibus ſalutariter applicabit, cui naturae humanae in 
ſanitate atque morbis, ſimplex et non turbata oeconomia opti- 
me perſpecta eſt. Ideoque ſcripta Hippocratica diurno atque no- 
cturno ſtudio volvenda ſunt, unde, quid natura ſola poſſit, quibuſ- 
que auxiliis et quo tempore adjuvari velit, cognoſcimus, et qui- 
bus caſibus natura oppreſſa vel contaminata nil vel parum poſſit, 
ſed artis auxilium prorſus flagitet. Inde ſimplex, minime faſtuoſa, 
rationi atque rebus ipſis conſentanea medicinae faciendae me- 
thodus orta eſt; a temeraria atque tumultuaria illa Empirico- 
rum audacia immaniter diſcrepans. Poſtquam autem quid na- 
tura et ſimpliciſſima Hippocratis methodus in medendo valeant, 
cognoverimus, de methodis aliis, quae variis auctoribus, gen- 
tibus atque ſeculis in uſu fuere, et in diverſas curandi vias 
proceſſere, judicium ferre poterimus; et quid ſinguli in curati- 
onibus utiliter addidere, ſuſtulere, aut aliquo modo mutavere, 
intelligemus; in ſingulis vero aliquid boni ſemper repertum 


erit, unde aphoriſmos practicos augeamus, Horum autem a- 
pho- 

phoriſmorum theſaurus, medico in artis exercitatione et rebus 
dubiis in promptu eſſe debet, praeſertim vero in acutis, et mor- 
borum ſubitis et gravibus paroxyſmis, ubi deliberationi tem- 
pus non datur; et in his caſibus medico haud proficienti magis i- 
gnoſcendum eſt, ſi quid enim non ſtatim juverit, cito homo extin- 
guitur. In ſebribus autem, morbo frequentiſſimo, ſemper pe- 
riculoſo, ſaepe ſalutifero, niſi cauſa evidens morbi ad promptio- 
rem curationem ducat, maxime tutum atque optimum auxili- 
um eſt vis ipſius febris ita moderata, ut coctioni atque criſi 
ſufficiat. Si enim vis morbi et calor nimius fuerit, inedia, po- 
tu, ſanguinis detractione, clyſmatis, nitratis, ſtragulorum levi- 
tate, acre frigidiuſculo, opiatis, aliiſve febrifugis pro re nata 
minuenda ſunt; in his tamen modus adhibendus, nam ſum- 
mum eſt in debilitate periculum. Contra, fi morbi vis langue- 
at, cardiacis pro re nata electis, et interne vel externe appli- 
catis, natura excitanda eſt; ita ut febris mutetur vel augeatur. 
In acutorum vero initiis, et in gravibus morborum paroxyſ- 
mis, ſanguis cum judicio et tempeſtive detractus ſaepe ma- 
gnum morbum jugulat, aut mitem reddit, et inflammationes 
atque ſphacelos mortiferos praecavet. Emeticum quidem, initio 
datum, diarrhoeam moleſtiſſimam ſaepe futuram praecavet, vel 
jam natam ſiſtit, et ſemper juvat vias primas a ſordibus elue- 

re, ne morbo fomitem forte ſubminiſtrent. In morbi autem de- 
curſu laborandum eſt, ut ſymptomata periculoſa vel moleſta 
ſuis remediis praevertantur, aut nata leniantur. In acutorum 
vero initiis, quantum per leges artis licet, cunctandum eſt, 


ante quam magna remedia adhibeantur; ut quo ſe vertat mor- 


bus, et quem typum induat, videamus. Saepe enim febris 


intermittens ſub continui ſpecie, medicos nec opinantes fallit, 
H et 

et in morbis epidemicis nova conſtitutio ſubinde ſe ingerit, 
quae brevi indolem ſuam et curandi rationem medicis diligen- 
tibus manifeſtat. Caeterum in remediorum occaſionibus et 
temporibus captandis, palmarium in acutorum curationibus 
conliſtit ; ideoque ſaepe adſidens medicus tempora, acceſſiones 
atque ſymptomata obſervet; nullum enim perpetuum praece- 
ptum eſſe poteſt. 

In morbis autem longis, natura parum ſibi vindicans plus 
arti reliquit, cum enim lenti ſint, nec intra breve ſpatium, ut 
acuti, finiantur, meditationi atque mutationi remediorum locus 
eſt, et ubi aliquid non reſponderit, aliam atque aliam metho- 
dum vel medicamentum experiri licet; nil tamen ſubito tu- 
multuarie aut ſine ratione mutandum aut experiendum. Ita ex 
juvantium atque nocentium obſervatione ad curationem tandem 
ducimur; nec in ulla re magis, quam in morborum longorum 
curatione, ſe artiſicem oſtendere medicus poteſt. Morbi au- 
tem longi, ex errore in rebus non naturalibus, vel ex conta- 
gio orti, in corpore juvenili et antea ſano, fi inter initia iis 
oce urritur, facile ſanantur; ſi vero morbi acuti reliquae fuerint, 
vel hereditarii, et corpus diu et graviter labe ſua infecerint, 
difficillimae ſanationis ſunt ; in corpore quidem aetate debilt 
aut cacochymico, omnis morbus gravis eſſe ſolet, et remedi- 
orum vim non ita ferre valent. AEgrorum quoque natura et 
idioſyncraſia mĩris modis interdum morborum curationi favet 
vel repugnat. In morbis autem chronicis magna praeſtant 
tem perantia, victus ratio, exercitia, ruſticatio, peregrinatio, 
aquae minerales, diaeta lactea, fructus horaei plantae que re- 
centes, et ex his potus medicati. Si vitium in aliqua parte 
ſedem habuerit, non ſolum partis ipſius, ſed etiam totius cor- 


poris 

poris habenda ratio eſt. In oculorum multis vitiis, in carci- 
nomate, in podagra, &c. topica pleraque morbum exaſperant ; 
ita ut optima ſaepe medicina ſit, nulla medicina uti. Aliquan- 
do radicales humorum mutationes ope argenti vivi, vel cum 
decoctis ſudoriferis, chronicos deſperatos egregie ſanant; at in 
his adhibendis ſumma cautione opus eſt, Plurima quidem ſunt 
remedia, quae fingulari vi in aliis atque aliis chronicis valent 
plurimum, quae ex remediorum hiſtoria repetenda ſunt. Ho- 
rum autem propinandi leges atque tempora, nimis longum eſ- 
ſer percurrere. Ab obſervatoribus vero multi remediorum 
ſucceſſus praeter ſpem ſingulares referuntur, quos ſuis in locis, 
ubi ſtabilitae methodi nihil poſſunt, imitari liceat. Caeterum 
ad aegrum vocatus medicus, antequam curationem inſtituere 
audeat, aegri naturam, ejuſque morbum, quaerendo, obſervan- 
do, omnibus modis cognoſcere laboret; per totum autem morbi 
decurſum, vultum, oculos, oris partes internas, reſpirationem, 
pulſum, hypochondria, partes affectas, excreta, omneſque mor- 
bi mutationes accurate, ſollicite et cum judicio examinet; me- 
dicamenta, et omnia quae circa aegrum ſunt, inſpiciat, ne phar- 
macopoeus aut cuſtodes officium ſuum negligant, et medici la- 
bores fruſtraneos reddant. Auctores porro optimos ſubinde 
medicus conſulat, et cum aliis eodem tempore decumbentibus 
aegrum ſuum, et cum tempeſtatum mutatione conferat. Ad. 
verſaria denique habeat, et de rebus medicis commercia litera- 
ria; et nihil omnino negligat, quod ad aegri ſui ſalutem, et 
artis medicae inerementum facere poſſit. Quomodo vero in 
eaſu omnium difficillimo, ubi ſc. ſplendida perſona morbo no- 
vo et atroci periclitatur, medicus ſuo officio pleniſſime ſa- 

tisfaciat, in hiſtoria morbi a ſummo Boerhaavio ſecundum artis 
leges conſcripta, exemplar pulcherrimum habemus. 


IV. Ab ea demum parte medicinae quae in meris obſervati- 
onibus conſiſtit, ad alteram m dico tranſeundum eſt, quae o- 
pe artium, quae medicinae pulcherrime auxiliantur, et experi- 
mentorum omne genus, in harum obſervationum coecas atque 
abditas cauſas inquirit. Doctrina autem haec aliis atque aliis 
ſeculis ſpecie diverſiſſima apparuit, prout philoſophiae tunc re- 
gnantes, et diverſa hominum ingenia, diverſa peperere ſyſte- 
mata. Seculis autem recentibus maximo cum ſplendore atque 
certitudine exculta eſt; dum meliora undique decerpens indu- 
ſtria, et nova adjiciens innumera, nihil uſquam admittit, quod 
fidis ſenſuum experimentis confirmatum non ſit. N 

In hac vero parte explicatur, quicquid caecis corporis pe- 
netralibus geratur, per cuncta organa, vaſa atque viſcera. Qui- 
bus autem modis artes auxiliatrices, et experimenta omne ge- 
nus, in ſanitatis, morborum, atque remediorum abditis cauſis, 
viribus et tota ratione explicandis adhiberi debent, apud cla- 
riſſimos viros, a magni Harvaei aevo, uſque ad noſtri ſeculi me- 
dicos, pulcherrime explicatum habemus ; Boerhaavium autem 
praecipue commendabimus, et optimi praeceptoris diſcipulum 
pium atque praeſtantiſſimum Hallerium, eoſque qui in eorum 
doctiſſimis operibus laudati inveniuntur. 

Hac vero medicinae parte diligenter exculta, plurima antea 
obſcuriſſima revelantur; in cauſarum ſc. complicatione, quid 
quaeque efficiat ; multos morbos facie diverſiſſimos ſaepe ex 
una cauſa haerere, qua ſucciſa tolluntur. Inde quoque pul- 


cherrima illa et utiliſſima problemata ſolvuntur, quorum the- 

ſaurum ad calcem capitulorum in inſtitutionibus atque apho- 
riſmis ſuis adjecit Boerhaavius, &c. ita ut hujus partis ope ars 
noſtra in ſcientiae pulcherrimae et abſolutae ſpeciem tandem 
evecta ſit. 

Denique artis medicae hiſtoriam repetenti patebit, quid me- 
dicina Graeciae debuit; quid ſummo Hippocrati ; quid ſectis ra- 
tionali, empiricae, et methodicae; quid Aſclepiadi; quid ele- 
gantiſſimo Celſo; quid Claud. Galeno ; quid ſcholae Arabicae; 
quid literarum, et medicinae Graecae in Italia atque Gallia, 
reſtauratoribus; quid novo orbi invento; quid chemicis; 
quid Sennerto; quid Botalli venaeſectionibus, et inde deductae 
hodiernae Gallorum praxi; quid aliarum gentium methodis; 
quid obſervatoribus ; quid magno Harvaeo; quid SanQorio; 
quid Bellino, Pitcarnio; quid Sydenhamo; quid anatomiae et 
reliquae excultiſſimae recentiorum naturae corporeae philoſo- 
phiae ; quid denique H. Boerhaavio, et F. Hoffmanno, qui 
multorum ſeculorum labores, in unum corpus colleQos exhi- 
buere. 

Ex dictis autem patet, quanta ſit ars medica, et quam labori- 
oſa; ita ut aliquos laboris magnitudo facile terrere poſſit, per- 
fectionis ſpe depoſita. meminerint vero hi, mediocritatem me- 
dicinam admittere, et in ſecundo vel tertio gradu conſiſtere mi- 
nime inglorium eſſe; ad labores autem fallendos, ut alia tace- 
am, multum juvant amoeniſſimae hae artes auxiliatrices, quae 

medicinae famulantur; cumque tota ars noſtra in naturae con- 
templatione verſetur, quomodo aut jueundius, aut hominis na- 
turae convenientius teri vita poſſit, non video; praeſertim cum 
tantam contineat humanitatem, ut divina merito dicta fit, et 
ad Deos referatur auctores. Et ſi cui arti liceat, ſecundum 

_ . vetuſtatis morem, ſuas conſecrare origines, medicinae certe id 
liceat, quae tot hominum generi utilitates praeſtat atque com- 
moda, dum dulciſſimae ſanitati invigilat, mortemque omnibus 
inviſam arceat, in pace atque bello heroibus, atque multitu- 
dini pariter utilis. His atque ſimilibus perpenſis, leves atque 
dulces viro bono labores in re medica eſſe debent; totiſque a- 
nimi viribus medico cuique nitendum eſt, ut ad artem bene ex- 
ercendam aptus evadat. Veniam autem deprecor, ſi medici 
virtutes male deſcripſerim, vel fi quid ingenii mei culpa arti 
nobiliſſimae detritum ſuerit, aut ſi oratio mea gravibus at- 
que veteranis medicis forte diſplicuerit; quibus diſſertationem 
hanc corrigendam atque temperandam, meque ipſum volens 

